איבערגאנג מעטאל

די איבערגאנג מעטאלן זענען די גרופע פון מעטאלן אין דעם מיטלן בלאק (גרופעס 3 ביז 12) פון דער פעריאדישער טאבעלע, וואס האבן ענלעכע אייגנקייטן. זיי זענען הארטער פון אנדערע מעטאלן, זיי האבן א הויכן שמעלצפונקט, און זייערע כעמישע פארבינדונגען זענן קאלירדיק.

טייל פון די איבערגאנג מעטאלן, ווי אייזן, צינק און כראם זענען וויכטיק פארן געזונט פון מענטשן. אנדערע איבערגאנג מעטאלן, ווי קאדמיום און קוועקזילבער זענען גיפטיק. בדרך כלל, ווערן די ד-ארביטאל-עלעקטראנען (ענגליש: "d-orbital-electrons", דייטש: "d-Orbitalelektronen")  געניצט כדי צו שאפן פארבינדונגען מיט אנדערע אטאמען.

די איבערגאנג מעטאלן זענען די גרעסטע גרופע פון כעמישע עלעמענטן.

קאטעגאריע:כעמיע
איבערגאנג מעטאלן